CELEX: 52020DP0352
Language: el
Date: 2020-12-15 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής της 20ής Νοεμβρίου 2020 για την τροποποίηση του κατ’ εξουσιοδότηση κανονισμού (ΕΕ) 2015/2446 όσον αφορά τις προθεσμίες για την κατάθεση συνοπτικών διασαφήσεων εισόδου και διασαφήσεων πριν από την αναχώρηση σε περίπτωση μεταφοράς διά θαλάσσης από και προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας, τις Αγγλονορμανδικές Νήσους και τη Νήσο του Μαν (C(2020)08072 — 2020/2890(DEA))

29.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 445/229
            
         
      P9_TA(2020)0352
      Απόφαση περί μη διατύπωσης αντίρρησης σε κατ’ εξουσιοδότηση πράξη: προθεσμίες για την κατάθεση συνοπτικών διασαφήσεων εισόδου και διασαφήσεων πριν από την αναχώρηση σε περίπτωση μεταφοράς διά θαλάσσης από και προς το Ηνωμένο Βασίλειο, τις Αγγλονορμανδικές Νήσους και τη Νήσο του Μαν
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής της 20ής Νοεμβρίου 2020 για την τροποποίηση του κατ’ εξουσιοδότηση κανονισμού (ΕΕ) 2015/2446 όσον αφορά τις προθεσμίες για την κατάθεση συνοπτικών διασαφήσεων εισόδου και διασαφήσεων πριν από την αναχώρηση σε περίπτωση μεταφοράς διά θαλάσσης από και προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας, τις Αγγλονορμανδικές Νήσους και τη Νήσο του Μαν (C(2020)08072 — 2020/2890(DEA))
      (2021/C 445/38)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής C(2020)08072,
               
            
                  —
               
               
                  έχοντας υπόψη την με ημερομηνία 26 Νοεμβρίου 2020 επιστολή της Επιτροπής, δια της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 2 Δεκεμβρίου 2020 επιστολή της Επιτροπής Εσωτερικής Αγοράς και Προστασίας των Καταναλωτών προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 131 στοιχείο β), το άρθρο 265 στοιχείο α) και το άρθρο 284 παράγραφος 5,
               
            
                  —
               
               
                  έχοντας υπόψη τον κατ’ εξουσιοδότηση κανονισμό (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (2).
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Εσωτερικής Αγοράς και Προστασίας των Καταναλωτών,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 15 Δεκεμβρίου 2020,
               
            
                  Α.
               
               
                  λαμβάνοντας υπόψη ότι ο κατ’ εξουσιοδότηση κανονισμός καθορίζει τις προθεσμίες εντός των οποίων οι οικονομικοί φορείς πρέπει να παρέχουν στις τελωνειακές αρχές των κρατών μελών ορισμένα δεδομένα ασφάλειας και προστασίας για τις θαλάσσιες μεταφορές εμπορευμάτων με προέλευση ή προορισμό στο Ηνωμένο Βασίλειο·
               
            
                  Β.
               
               
                  λαμβάνοντας υπόψη ότι οι διαπραγματεύσεις για μια μελλοντική εμπορική συμφωνία με το Ηνωμένο Βασίλειο δεν έχουν καταλήξει, κατά την ημερομηνία έγκρισης του κατ’ εξουσιοδότηση κανονισμού, σε συμφωνία για την απαλλαγή από την υποχρέωση υποβολής των προηγμένων δεδομένων ασφάλειας για εμπορεύματα που πρόκειται να μεταφερθούν δια θαλάσσης και έχουν την προέλευση ή τον προορισμό τους στο Ηνωμένο Βασίλειο·
               
            
                  Γ.
               
               
                  λαμβάνοντας υπόψη ότι στις 19 Δεκεμβρίου 2018 (3) η Επιτροπή ενέκρινε μέτρο με σκοπό ίδιο με αυτόν του κατ’ εξουσιοδότηση κανονισμού, προκειμένου να προετοιμαστεί για μια πιθανή κατάσταση κατά την οποία δεν θα είχε υπάρξει συμφωνία για την εύτακτη αποχώρηση του Ηνωμένου Βασιλείου από την Ένωση, αν και η σύναψη συμφωνίας αποχώρησης κατέστησε περιττό το συγκεκριμένο κείμενο·
               
            
                  Δ.
               
               
                  λαμβάνοντας υπόψη ότι ο κατ’ εξουσιοδότηση κανονισμός θα πρέπει να τεθεί σε ισχύ το συντομότερο δυνατόν, ώστε να εξασφαλιστεί η ομαλή καθημερινή λειτουργία των τελωνειακών διοικήσεων και των οικονομικών φορέων μετά τη λήξη της μεταβατικής περιόδου·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 269 της 10.10.2013, σ. 1.
      
         (2)  ΕΕ L 343 της 29.12.2015, σ. 1
      
      
         (3)  Κατ’ εξουσιοδότηση κανονισμός (ΕΕ) 2019/334 της Επιτροπής, της 19ης Δεκεμβρίου 2018, για την τροποποίηση του κατ’ εξουσιοδότηση κανονισμού (ΕΕ) 2015/2446 όσον αφορά τις προθεσμίες για την κατάθεση συνοπτικών διασαφήσεων εισόδου και διασαφήσεων πριν από την αναχώρηση σε περίπτωση μεταφοράς διά θαλάσσης από και προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας, τις Αγγλονορμανδικές Νήσους και τη Νήσο του Μαν (ΕΕ L 60 της 28.2.2019, σ. 1).